54 



a mai Sfialax-fajók phylogeniai fejlődésében is nyomról-nyomra követ- 

 hetők, úgy hogy semmi akadályát sem látom annak, miként a Sp. 

 Ehrenbergi-t a Prospalax-bó\ vezessem le. 



A Prospalax priscus, miként alsó állkapcsának a keletafrikai 

 Tachyoryctes-éhez való nagy hasonlósága bizonyítja, déli eredetű állat, 

 a mely a Pliocaen-korban bizonyára nemcsak Magyarország baranya- 

 megyei részeiben, hanem valószínűleg a Balkán-félszigeten, Elő-Ázsiában 

 és Észak-Afrikában is el lehetett terjedve. Magyarországba bizonyára 

 a Balkán-félszigeten keresztül jutott el, mert a Nagy Magyar Alföldet 

 ezidőtájt még a Levantei-tenger borította, a dunántúli részek azonban 

 már kiemelkedtek belőle és dél felé szárazföldi kapcsolatban álltak 

 a Balkán-félszigettel, a mely akkor még Elő-Ázsiával s északkeleti 

 Afrikával is összefüggött. 



Hogy a Prospalax priscus, vagy valamely hozzá nagyon hasonló 

 faj, a Pliocaen-korban Syriában, Palesztinában és Észak-Egyiptomban, 

 vagy legalább ezek egyikében el lehetett terjedve, azt épen közvetetlen 

 utóda, az eme tájakon mai nap elterjedt Spalax Ehrenbcrgi bizonyítja, 

 a melynek ott valahol, a Földközi-tenger keleti sarka körül kellett 

 létrejönnie. Magyarország dunántúli részei semmikép sem tekinthetők 

 a Prospalax őshazájául, mert akkor itt kellett volna valamilyen a Spalax 

 Ehrenbergi-hez hasonló fajnak keletkeznie belőle, ámde a mai Spalax 

 hungaricus már sokkal távolabb áll tőle s másrészt több közbeeső for- 

 mával sokkal világosabban megy vissza a Spalax Ehrcnbcrgi-re, sem- 

 hogy a Prospalax egyenes utódjául volna tekinthető. 



2. Var. aegyptiacus Niirg. 



Spalax aegyptiacus Nehring, Sitz.-Ber. Ges. naturf. Fr. Berlin, 1897, 

 |). 180 ; Zoolog. Garten, 1900, p. 329, fig. 1 ; Anderson & Winton, Zoology 

 of Egypt : Mammalia, 1902, p. 292, tab. LII ; Klaptocz, Zoolog. Jahrbücher, 

 Abth. f. System., XXVII, 1908, p. 258. 



A vizsgálat anyaga. 



1. Felnőtt hímpéldány koponyája és bőre Mariul környékéről 

 Alsó-Egyiptomból, a hol 1904 április havában Vezényi Árpád gyűjtötte. 

 A Magyar Nemzeti Múzeum tulajdona (2672. sz.). 



2. A berlini természetrajzi múzeum ramlehi (Egyiptom) koponyájá- 

 nak hat fényképe. Matschie Pál professzor felvétele. 



